b'\n_START_ARTICLE_\nKrzysztof Bondaryk\n_START_SECTION_\nBiografija\n_START_PARAGRAPH_\n1983\xc2\xa0m. baig\xc4\x97 istorijos studijas Var\xc5\xa1uvos universiteto, Balstog\xc4\x97s filialo Humanitariniame fakultete. Komunistiniu laikotarpiu dalyvavo opozicini\xc5\xb3 organizacij\xc5\xb3 veikloje. 1982\xc2\xa0m. buvo Nepriklausomos Lenkijos konfederacijos (lenk. Konfederacja Polski Niepodleg\xc5\x82ejc) aktyvistu, \xc5\xbeurnalo \xe2\x80\x9eCzyn\xe2\x80\x9c (Veiksmai) redaktoriumi. Buvo nepriklausomos student\xc5\xb3 s\xc4\x85jungos (lenk. Niezale\xc5\xbcne Zrzeszenie Student\xc3\xb3w) nariu. Taip pat buvo vienas i\xc5\xa1 Balstog\xc4\x97s \xe2\x80\x9eS\xc4\x85\xc5\xbein\xc4\x97s kalini\xc5\xb3\xe2\x80\x9c apsaugos regioninio komiteto organizatori\xc5\xb3. 1981\xc2\xa0m. \xc4\xafvedus karin\xc4\x99 pad\xc4\x97t\xc4\xaf Lenkijoje, platino ir publikavo samizdat\xc4\x85. 1982\xc2\xa0m. buvo are\xc5\xa1tuotas u\xc5\xbe antivyriausybin\xc4\x99 veikl\xc4\x85, i\xc5\xa1laisvintas po \xc5\xa1e\xc5\xa1i\xc5\xb3 m\xc4\x97nesi\xc5\xb3. Dirbo mokykloje mokytoju. 1988\xe2\x80\x931990\xc2\xa0m. dirbo asistentu Lenkijos moksl\xc5\xb3 akademijoje, Istorijos institute._NEWLINE_1990\xe2\x80\x931996\xc2\xa0m. vadovavo Valstyb\xc4\x97s apsaugos valdybai, Balstog\xc4\x97s regioniniame padalinyje. V\xc4\x97liau dirbo katalik\xc5\xb3 organizacijoje \xe2\x80\x9eCivitas Christiana\xe2\x80\x9c (lenk. Katolickie Stowarzyszenie \xe2\x80\x9eCivitas Christiana\xe2\x80\x9d) ir buvo Balstog\xc4\x97s miesto tarybos patar\xc4\x97ju. Po 1997\xc2\xa0m. Seimo rinkim\xc5\xb3 ir Je\xc5\xbei Buzeko vyriausyb\xc4\x97s susiformavimo paskirtas Vidaus reikal\xc5\xb3 ir administravimo ministerijos Kontrol\xc4\x97s ir prie\xc5\xbei\xc5\xabros departamento direktoriumi._NEWLINE_1998\xc2\xa0m. lapkri\xc4\x8dio\xc2\xa0\xe2\x80\x93 1999\xc2\xa0m. rugs\xc4\x97jo m\xc4\x97n. buvo ministro pavaduotojas atsakingas u\xc5\xbe Slaptos informacijos apsaugos \xc4\xafstatymo vykdym\xc4\x85 ir Nacionalinio informacijos apie nusikalstamumo centro veikl\xc4\x85._NEWLINE_Nuo 2001\xc2\xa0m. dirbo telekomunikacij\xc5\xb3 bendrov\xc4\x97se ir bankuose. 2006\xe2\x80\x932007\xc2\xa0m. buvo specialaus Seimo komiteto ekspertu \xc5\xbevalgybos reikalams._NEWLINE_Nuo 2007\xc2\xa0m. lapkri\xc4\x8dio 16 d. laikinai \xc4\x97j\xc4\x99s Vidinio saugumo agent\xc5\xabros vadovo pareigas. 2008\xe2\x80\x932013\xc2\xa0m. \xc4\x97j\xc4\x99s nuolatinio vadovo pareigas. 2010\xc2\xa0m. jam buvo suteiktas brigados generolo laipsnis. 2013\xc2\xa0m. tapo kra\xc5\xa1to apsaugos ministro patar\xc4\x97ju, atsakingu u\xc5\xbe Nacionalinio kriptografijos centro suk\xc5\xabrim\xc4\x85. 2015\xc2\xa0m. paliko tarnyb\xc4\x85.\n_START_SECTION_\n\xc5\xa0eima\n_START_PARAGRAPH_\nVed\xc4\x99s, turi du vaikus.\n_START_SECTION_\nHobis\n_START_PARAGRAPH_\n\xc5\xa0iuolaikin\xc4\x97 istorija ir \xc5\xbevejyba.'